Tornator
Tornator Oyj on suomalainen metsäyhtiö, jonka pääliiketoimintana on puun tuottaminen sekä hakkuuoikeuksien myynti metsäteollisuudelle. Imatralla kotipaikkaansa pitävä Tornator on Suomen kolmanneksi suurin metsänomistaja. Se omistaa ja hallinnoi Suomessa noin 580 000 hehtaaria metsämaata. Yhtiö tarjoaa myös metsänhoitopalveluja, myy rantatontteja sekä ostaa metsämaita nykyisten metsätilojensa läheisyydestä.
Konecranes
Konecranes-konsernin liikevaihto oli vuonna 2017 noin 3,1 miljardia euroa, ja sillä oli tuolloin noin 16 400 työntekijää ja 600 huoltopistettä 50 eri maassa. Tammikuussa 2017 toteutuneen Terex-kaupan myötä Konecranesista tuli maailman suurin toimija satama- ja teollisuusnostolaitteisiin liittyvässä liiketoiminnassa. Konecranes Oyj:n osake on noteerattu Helsingin pörssissä ja sen pääkonttori sijaitsee Hyvinkäällä.